નવી દિલ્હી: દેશના ૧૪મા મહામ‌િહમ રાષ્ટ્રપતિને ચૂંટી કાઢવા માટે મતદાન શરૂ થઇ ગયું છે. આગામી રાષ્ટ્રપતિપદ માટે એનડીએના ઉમેદવાર રામનાથ કોવિંદ અને યુપીએના ઉમેદવાર મીરાંકુમાર વચ્ચે મુકાબલો છે. રાષ્ટ્રપતિપદ માટે યોજાઇ રહેલા મતદાન બાદ મતગણતરી ર૦ જુલાઇએ દિલ્હીમાં યોજાશે, જ્યાં તમામ રાજ્યમાંથી બેલેટ બોકસ લઇ જવામાં આવશે અને એ જ દિવસે તેની જાહેરાત કરવામાં આવશેે. રાષ્ટ્રપતિ પ્રણવ મુખરજીનો કાર્યકાળ ર૪ જુલાઇએ સમાપ્ત થઇ રહ્યો છે.